title: 2004 m. balandžio 29 d. Europos Parlamento ir Tarybos sprendimas Nr. 845/2004/EB, iš dalies keičiantis Sprendimą Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001–2005 m.)

text:
Svarbus teisinis pranešimas

|

32004D0845

Oficialusis leidinys L 157 , 30/04/2004 p. 0001 - 0003

		Europos Parlamento ir Tarybos Sprendimas Nr. 845/2004/EB2004 m. balandžio 29 d.iš dalies keičiantis Sprendimą Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001–2005 m.)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 150 straipsnio 4 dalį,atsižvelgdami į Komisijos pasiūlymą,atsižvelgdami į Ekonomikos ir socialinių reikalų komiteto nuomonę [1],atsižvelgdami į Regionų komiteto nuomonę [2],laikydamiesi Sutarties 251 straipsnyje nustatytos tvarkos [3],kadangi:(1) Sprendimu Nr. 163/2001/EB [4] Europos Parlamentas ir Taryba sukūrė Europos garso ir vaizdo įrašų programų pramonės specialistų mokymo programą MEDIA – mokymas, kuri bus vykdoma nuo 2001 m. sausio 1 d. iki 2005 m. gruodžio 31 d.(2) Būtina užtikrinti Bendrijos vykdomos Europos garso ir vaizdo sektoriaus rėmimo politikos tęstinumą, atsižvelgiant į Bendrijos siekiamus tikslus, numatytus Sutarties 150 straipsnyje.(3) Ne vėliau kaip iki 2005 m. gruodžio 31 d. Komisijai būtina parengti pilną ir išsamią MEDIA–mokymas programos įvertinimo ataskaitą, kad atitinkama įstatymu nustatyta institucija turėtų pakankamai laiko pasiūlymui dėl naujos MEDIA–mokymas programos, planuojamos pradėti 2007 m., apsvarstyti ir, kad biudžeto valdymo institucija galėtų įvertinti naujos finansavimo sutarties poreikį,NUSPRENDĖ:1 straipsnisSprendimas Nr. 163/2001/EB iš dalies keičiamas taip:1. 1 straipsnyje frazė "2005 m. gruodžio 31 d." pakeičiama fraze "2006 m. gruodžio 31 d."2. 4 straipsnio 5 dalyje Programai įgyvendinti skirtas 52 milijonų EUR finansavimas pakeičiamas į 59,4 milijonų EUR finansavimą, remiantis Europos Parlamento ir Tarybos sprendimu Nr. 786/2004/EB, kuriuo pataisomos orientacinės sumos, kad būtų atsižvelgta į Europos Sąjungos plėtrą.2 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Strasbūre, 2004 m. balandžio 29 d.Europos Parlamento varduPirmininkasP. CoxTarybos varduPirmininkasM. McDowell[1] OL C 10 2004 1 14, p. 8.[2] OL C 23, 2004 1 27, p. 24.[3] 2004 m. vasario 12 d. pareikšta Europos Parlamento nuomonė (dar nepaskelbta Oficialiajame leidinyje) ir 2004 m. balandžio 26 d. Tarybos sprendimas.[4] OL L 26, 2001 1 27, p. 1. Sprendimas su pakeitimais, padarytais Sprendimu Nr. 786/2004/EB (OL L 138, 2004 4 30, p. 7).--------------------------------------------------


title: 2017 m. birželio 8 d. Tarybos sprendimas (ES) 2017/1567 dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Sąjungos ir valstybių narių vardu ir laikino taikymo

text:
16.9.2017

               LT

               Europos Sąjungos oficialusis leidinys

               L 238/1

         TARYBOS SPRENDIMAS (ES) 2017/1567
   2017 m. birželio 8 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Sąjungos ir valstybių narių vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 bei 209 straipsnius kartu su 218 straipsnio 5 dalimi,
   atsižvelgdama į Kroatijos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               pagal Kroatijos stojimo akto 6 straipsnio 2 dalį dėl Kroatijos prisijungimo prie Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo (1) (toliau – Susitarimas) turi būti susitarta sudarant Susitarimo protokolą. Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys turi sudaryti protokolą;

               (2)

               2012 m. rugsėjo 14 d. Taryba įgaliojo Komisiją pradėti derybas su Uzbekistanu dėl Susitarimo pritaikymo. Derybos dėl Susitarimo protokolo (toliau – Protokolas) sėkmingai užbaigtos pasikeitus verbalinėmis notomis;

               (3)

               klausimais, kurie patenka į Europos atominės energijos bendrijos kompetencijos sritį, Protokolo pasirašymui taikoma atskira procedūra;

               (4)

               todėl Protokolas turėtų būti pasirašytas Sąjungos ir valstybių narių vardu ir, siekiant užtikrinti veiksmingą jo taikymą,turėtų būti laikinai taikomas, kol bus užbaigtos jo įsigaliojimui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Suteikiami įgaliojimai Sąjungos ir valstybių narių vardu pasirašyti Europos Bendrijų bei jų valstybių narių ir Uzbekistano Respublikos partnerystės ir bendradarbiavimo susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą, su sąlyga, kad minėtas Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą Sąjungos ir valstybių narių vardu.
   3 straipsnis
   Nuo 2013 m. liepos 1 d. Protokolas pagal jo 4 straipsnio 3 dalį taikomas laikinai, kol nebaigtos procedūros, būtinos, kad šis susitarimas įsigaliotų.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. birželio 8 d.

            Tarybos vardu

            Pirmininkė

         K. SIMSON

      (1)  1999 m. gegužės 31 d. Tarybos ir Komisijos sprendimas (1999/593/EB, EAPB, Euratomas) dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, sudarymo (OL L 229, 1999 8 31, p. 1).


title: 1998 m. gruodžio 3 d. Tarybos Sprendimas nurodantis Europolui nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus (1999/C 26/06)

text:
Svarbus teisinis pranešimas

|

31999D0130(02)

Oficialusis leidinys C 026 , 30/01/1999 p. 0022 - 0022

		Tarybos Sprendimas1998 m. gruodžio 3 d.nurodantis Europolui nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus(1999/C 26/06)EUROPOS SĄJUNGOS TARYBA,atsižvelgdama į Europos Sąjungos sutarties K.3 straipsniu grindžiamą Konvenciją dėl Europos policijos biuro įsteigimo (Europolo konvencijos) [1], ypač į jos 2 straipsnio 2 dalį,atsižvelgdama į 1998 m. kovo 19 d. ir gegužės 28–29 d. Taryboje pasiektą susitarimą dėl principo nurodyti Europolui, kai jis pradės savo veiklą, nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus,atsižvelgdama į Kovos su terorizmu parengiamosios grupės veiklą ir po aptarimo Europolo valdyboje, taip pat suprasdama, kad reikia priimti atskirą sprendimą dėl to, kokie bus to padariniai Europolo biudžetui ir personalui,NUSPRENDĖ:1 straipsnisNuo pat savo veiklos pradžios pagal Europolo konvencijos 45 straipsnio 4 dalį, Europolas įgaliojamas nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus.2 straipsnisŠis sprendimas įsigalioja 1999 m. sausio 1 d.Priimta Briuselyje, 1998 m. gruodžio 3 d.Tarybos varduPirmininkasK. Schlögl[1] OL C 316, 1995 11 27, p. 1.--------------------------------------------------